»Jeg er ikke glad for at skulle tilbage. Jeg har risikeret mit liv for mine børns fremtid«.

Sådan sagde en irakisk mand til svensk tv forleden. Han blev interviewet, fordi der er flere og flere, der vender om fra deres endedestination Sverige, når det går op for dem, at de ikke uden videre kan opnå familiesammenføring. I det sekund han sagde det, viste han sig også at være det, som han i virkeligheden er: migrant.

Men han og de mange andre, der fortryder og vender om i øjeblikket, fordi Sverige i det mindste kom lidt ud af godhedsboblen og fandt de realistiske briller frem, åbner også for endnu en omgang af diskussionen om, at det er ikke alle, der reelt er flygtninge.